Црква „Св. Јован Крстител“ - Небрегово

Свети Јован Крстител – манастирска црква на Небреговскиот манастир. Историја Црквата била изградена во 1970 година по барање на селскиот црковен одбор на место каде што во минатото се наоѓала постара црква. Темелите на новоизградената црква биле осветени на 17 мај 1992 година. На камбанаријата има ктиторски натпис од кој се забележува дека била изградена во 2014 година. Архитектура Градбата на црквата има правоаголна основа со полукружна апсида на источната страна. Глсавниот влез се наоѓа на западната страна, а храмот има и спореден влез на јужната страна. Над главниот влез има ниша со фреска на којашто е претставен Свети Јован Крстител. Внатрешноста на црквата е делумно зографисана, а иконостасот содржи икони во три реда. Камбанаријата на црквата се наоѓа непосредно пред главниот влез на храмот. Таа има квадратна основа и се состои од два дела. Долниот во целост е застаклен, додека горниот дел е отворен и ограден со метална ограда. Од другата страна на црквата, непосредно до апсидата, се наоѓа археолошкото наоѓалиште Манастириште, каде што се среќаваат остатоци од ранохристијанска базилика. Галерија Поврзано Манастириште — археолошко наоѓалиште Небреговски манастир Црква „Св. Никола“ - Небрегово Небрегово Преспанско-пелагониска епархија Прилепско архијерејско намесништво Варошка парохија Наводи Надворешни врски Црква „Св. Јован Крстител“ - Небрегово на Ризницата ?